30/07/2021 | Administración LocalMunicipal
Ares
Aprobación definitiva modificación Ordenanza da taxa distribución de auga

MODIFICACIÓN DA VIXENTE ORDENANZA FISCAL REGULADORA DA TAXA POR DISTRIBUCIÓN DE AUGA, INCLUÍDOS OS DEREITOS DE ENGANCHE E UTILIZACIÓN DE CONTADORES E INSTALACIÓNS ANÁLOGAS NO CONCELLO DE ARES ( BOP nº 296 do 28.12.1998) O goberno central publicou o pasado 24 de febreiro de 2020 a Orde ICT/155/2020, de 7 de febreiro, pola que se regula o control metrolóxico do Estado de determinados instrumentos de medida na que, entre outras, establece un periodo máximo de vida útil, dacordo ao establecido no artigo 8.3 da Lei 32/2014, de 22 de decembro, para aqueles instrumentos nos que o custo asociado ao control metrolóxico de instrumentos en servizo sexan similares ou superiores ao custo de reposición do instrumento. A vida útil para os contadores de agua ven recollida no Anexo III Apartado 4. Vida útil.1.- De conformidade co establecido no artigo 8.3 da Lei 32/2014, de 22 de decembro, desenvolvido polo artigo 16.2 do Real Decreto 244/2016, de 3 de xuño, a vida útil dos contadores de auga limpa e dos contadores de auga para outros usos será de 12 anos.2. Estos contadores non estarán suxeitos a verificación periódica.3. Prohíbese a reparación ou modificación destes contadores En cantos aos prazos para facer efectiva esta obriga estaráse ao disposto na Disposición transitoria primeira que indica: Disposición transitoria primeira. Vida útil, sustitución de instrumentos en servizo.1. Aqueles instrumentos de medida nos que no seu anexo defínase un periodo de vida útil, e que estando en servizo á entrada en vigor desta orde superasen o dito período ou vaian a superalo nos cinco anos seguintes, deberán substituirse nun prazo máximo de cinco anos dende a entrada en vigor desta orde. A maior parte dos elementos do parque de contadores do subministro de auga aresán xa cumpriu ou está próximo a facelo o prazo de vida útil regulado na normativa estatal. O goberno local, atendendo a esta circusntancia, aboga por unha substitución en bloque e a cargo do servizo de augas municipal. Esta opción favorecería a unificación de modelos de contadores en toda a rede municipal ademáis da comodidade para a veciñanza ao pasar a ter un equipo alugado cuxo mantemento recaerá no propietario, neste caso o propio Concello de Ares. Tendo en conta esta obriga faise necesario modificar a ordenanza fiscal REGULADORA DA TAXA POR DISTRIBUCIÓN DE AUGA, INCLUÍDOS OS DEREITOS DE ENGANCHE E UTILIZACIÓN DE CONTADORES E INSTALACIÓNS ANÁLOGAS NO CONCELO DE ARES para incorporar por unha banda o prezo da substitución e subministración do contador por remate da súa vida útil no caso de elixir a opción de alugueiro, e por outra banda o prezo do alugueiro e mantemento trimestral de optar por esta vía. Outra das cuestións de feito que se pretenden recoller na ordenanza reguladora a través desta modificación é o establecemento dunha medida disuasoria para que as persoas promotoras da construcción de vivendas non utilicen o subminsitro de auga de obra de xeito permanente. O desfrute dun subministro ordinario de auga potable da rede municipal de abastecemento favorece ás veces unha dilación no cumprimento das obrigas urbanísticas, toda vez que ata que se obteña a licenza de primeira ocupación non é posible acceder a un contrato ordinario. A finalidade da modificación proposta é procurar que non se dilate a conversión dun contrato de abastecemento de agua de obra a un de contrato ordinario. Por último actualízanse a prezos de mercado os importes das demolicións e reposicións das acometidas de auga e saneamento, que mantiñan uns importes totalmente desactualizados. Por último, Por todo o exposto: Modifícase o artigo 5 parágrafo segundo incorporando ao seu final esa aliña: * As subministracións de auga de obra terán un custe polo m 3 de consumo e de cuota de servizo seguintes: Consumo de ata 30 m 3 /trimestre: 0,42 €/m 3 +IVE Consumo de 31 ata 40 m 3 /trim.: 0,82 €/m 3 +IVE. Consumo de 41 ata 50 m 3 /trím.: 0,89 €/m 3 +IVE. Consumo de 51 ata 100 m 3 /trim.: 0,96 €/m 3 +IVE. Consumo de 101 ata300 m 3 /trím.: 1,02 €/m 3 +IVE. Consumo de 301 ata 600 m 3 /trim.: 1,08 €/m 3 +IVE. Consumo de 601 ata 900 m 3 /trim.: 1,14 €/m 3 +IVE. Consumos de máis de 900 m 3 /trím.: 1,20 €/m 3 +IVE. Consumo mínimo de 10 m 3 /trim.: 0,408 €+IVE. Cuota de servicio: a) 12,52 €/trim. + IVE. Empadroados. b) 15,04 €/trim. + IVE. Non empadroados. *Cuota por alugueiro e mantemento de contador tras a súa primeira instalación (este mantemento implica que as substitucións posteriores tras o remate da vida útil do equipo así como as reparación ou avarías do mesmo sexan asumidas polo servizo de augas municipal) * de 13 a 20 mm: 1 €/trimestre * de máis de 20 mm: 2 € / trimestre Suprímense os puntos 16.17 e 18 do artigo 5 quedando só un punto como segue: • Dem. e Repo. de acometida de abastecemento en asfalto, aglomerado, formigón ou beirarrúa. Metro/lineal: 75 €. Suprímense os puntos 22.23 e 24 do artigo 5 quedando só un punto como segue: • Dem. y Repo. de acometida de saneamento en asfalto. Aglomerado, formigón ou beirarrúa. Metro/lineal: 80 €. Ares, a 26 de xullo de 2021. O Alcalde, Asdo. Julio I. Iglesias Redondo.